Sussi Bech

**Sussi Bech** (født 25. november 1958 i Birkerød i Danmark) er en dansk illustratør, tegneserietegner og forfatter. Hun er særlig kjent for flere tegneseriealbum med om prinsesse Nofret i oldtidens Egypt.

## Arbeid
Allerede på tegneskolen i København arbeidet Sussi Bech med sin første tegneserie *Zainab* som kom på dansk, og i norsk oversettelse, i 1985. Historien er inspirert av de arabiske eventyrene i *[[1001 natt]]*.

Siden 1986 har Sussi Bech konsentrert sine tegneserier om det gamle Egypt, hvor hun med prinsesse Nofret fra minoiske Kreta som hovedfigur har bragt leseren rundt i oldtidens middelhavsland som vitne til datidens politiske og religiøse intriger. Tegneseriealbumene om *Nofret* utgis også i Frankrike, Belgia, Nederland og Indonesia. Fortellingene har også gått som føljetong i danske aviser, blant annet i *[[Berlingske Tidende]]* og *[[Ekstra Bladet]]*.

Sussi Bech har også utgitt en flere andre tegneserier, deriblant tobindsverket om eventyrersken *Aida Nur*, inspirert av Howard Carters funn av Tutankhamons grav på 1920-tallet. Serien kom som album i 1991 og 1992. Året etter kom Sussi Bechs ungdomsarbeid *Dalila den Drevne*, som fortalte forhistorien til *Zainab*. I 1998 utgav Bogfabrikken Sussi Bechs tegneserieversjon av H.C. Andersens eventyr *De vilde svaner*. I 2007 kom albumet *Egtved Pigen*.

Siden 2009 har Sussi Bech levert den ukentlige stripen *Eks Libris* til danske *Weekendavisen.* Frank Madsen står for idé og tekst. Stripen er en satire på den litterære scene i Danmark og har blitt publisert i ti bind. 

Sussi Bech har ellers illustrert barnebøker, blant annet med de populære barne-tv-figurene *Kaj og Andrea* for Danmarks Radio og *Snus Mus* for Forlaget Bolden (2013), samt ungdomsbøkerne om *Emmy* av Mette Finderup. Hun har mottatt de danske barnebibliotekarers kulturpris, Det Danske Tegneseriekonvents pris gjentatte ganger, tegneseriebransjens orden, Ping-prisen, i 1994, Orla-Prisen i 2005, Birkerød Kulturpris i 2006, Svenska Serieakademins pris, Adamsonstatuetten, i 2015, og Hanne Hansen Prisen i 2017. *Nofret* er dessuten gjentatte ganger valgt som beste tegneserie og tegneseriefigur av danske tegneseriekolleger.

Sussi Bechs tegnestil kjennetegnes av detaljerte motiver med klare linjer og jevne fargeflater i en fransk-belgisk serietradisjon.

## Bibliografi
### Nofret
* 1986: *Nofret 1: Flugten fra Babylon*
* 1987: *Nofret 2: Amons gemalinde*
* 1988: *Nofret 3: Kætterkongens hof*
* 1989: *Nofret 4: Den sidste Minos*
* 1991: *Nofret 5: Rejsen til Hattusas*
* 1992: *Nofret 6: Den hemmelige traktat*
* 1993: *Nofret 7: Med døden om bord*
* 1995: *Nofret 8: Gravrøverne*
* 1998: *Nofret 9: Nattens hævner*
* 2001: *Nofret 10: Kiya*
* 2004: *Nofret 11: Bagholdet i Tempelsøen*
* 2011: *Nofret 12: Nilens fange*
*2019: *Nofret: Slave i Levanten*
*2022: *Nofret 13: Tutankhamon*

### Andre tegneseriealbum
* 1985: *Zainab*
* 1991: *Aida Nur 1*
* 1993: *Aida Nur 2*
* 1993: *Fra Sussi Bechs arkiver: Dalila 1 – Ballade i Bagdad*, (forhistorie til *Zainab*)
* 1993: *Fra Sussi Bechs arkiver: Dalila 2 – Tyven fra Cairo*, (forhistorie til *Zainab*)
* 1998: *De vilde svaner* 
* 2007: *Egtved pigen*
* 2012: *Eks Libris 1: Problemer med Carsten Jensen-robotten i Zone 7!*
* 2013: *Eks Libris 2: Tænk på signalværdien! (medforfatter: Mette Finderup)*
* 2013: *Mis med de store kugler* (Eks Libris spin-off)
* 2013: *Eks Libris 3: Jyderne er vældig flinke... men stille!* 
* 2014: *Eks Libris 4: Lotte går til parterapi!* 
* 2015: *Eks Libris 5: Zenia Nyker genopliver kulturrrrradikalismen!* 
*2016: Eks Libris 6: *Finn Sysholm går i sort!*
*2017: Eks Libris 7: *Bob Dylan svarer ikke!*
*2018: Eks Libris 8: *Dr. Lidegaard og Mr. Hyde*
*2019: Eks Libris 9: *Hætten i hytten kan Halfdan få!*
*2020: *Ørsted – Han satte strøm til verden*
*2020: Eks Libris 10: *Finn Sysholm sejrer!*
**[[2024]]: Den store Finn Sysholm*

## Referanser


## Eksterne lenker
* Sussi Bechs nettsted
* Nofrets nettsted
* Biografi på Comicwiki.dk (på dansk)
* Sussi Bech interview november 2012: Til kamp mod selvfedmen (nummer9.dk) (på dansk)
* Eks Libris nettsted